A tánc világnapja: Pártay Lilláé és Erdélyi Tiboré az életmûdíj
A tánc világnapja alkalmából idén is odaítélték a szakma elismeréseit.
A tánc világnapja alkalmából idén is odaítélték a szakma elismeréseit: életmûdíjjal Pártay Lillát, a Magyar Állami Operaház Kossuth-díjas táncmûvészét, koreográfusát és Erdélyi Tibort, a Vadrózsák Együttes mûvészeti vezetõjét ismerik el. Az évad legjobb alkotója Fodor Zoltán lett - közölte a Magyar Táncmûvészek Szövetsége az MTI-vel. Az idén Kossuth-díjjal kitüntetett Harangozó Gyula üzenetét olvassák fel a táncelõadások elõtt.
Posztumusz életmû-díjat ítéltek oda L. Merényi Zsuzsának, az Állami Balett Intézet alapító tanárának. A Budapest Táncfesztivál záró estjén, vasárnap gálamûsorral emlékeznek meg a tánc világnapjáról a Fesztiválszínházban. Itt adják át a szakmai elismeréseket.
A táncoktatásért járó díjat Lovas Pál táncmûvész, balettmester, Pécsi Mûvészeti Gimnázium és Szakközépiskola táncmûvészeti tagozatának tanára kapja. A tánctudományért díjjal Pálfy Gyula néptánckutatót, A táncmûvészetért díjjal pedig Hegedûs Sándor esztétát, tánckritikust, illetve, Deák Gyula Leventét, a sepsiszentgyörgyi Háromszék Táncegyüttes igazgatóját, a Romániai Magyar Néptánc Egyesület elnökét ismerik el.
Az évad legjobb pályakezdõ táncmûvésze Dobrovics Réka(Inversedance, Fodor Zoltán Társulat), Leblanc Gergely (Magyar Nemzeti Balett) és Sánta Gergõ (Honvéd Együttes)lett.
Az évad legjobb férfi táncmûvészének Molnár Zsoltot (Pécsi Balett) és Kádár Ignácot (Duna Mûvészegyüttes), az évad legjobb nõi táncmûvészének Gyurmánczi Diánát (Gyõri Balett) és Hargitai Mariannt(Közép-Európa Táncszínház) szavazták meg.
Harangozó Gyula üzenetében rámutat: "A tánc, az egyik legõsibb megnyilvánulási forma, amellyel ki tudjuk fejezni érzelmeinket, legyen az akár öröm, bánat vagy kilátástalan helyzetben bensõséges könyörgés egy felsõbb, megsegítõ hatalomhoz". Kiemeli, hogy a tánc a mai világban a nemzetek közötti kommunikáció egyik legegyszerûbb és legcélravezetõbb formája, hiszen nem kell hozzá nyelvtudás, nem ismer határokat, rajta keresztül meg lehet szólítani a Föld bármelyik népét.
"Életem és pályafutásom során sokat járom a világot, számtalan emberrel találkozom és beszélek, hallgatom a véleményüket hazánkról. Ez alapján meggyõzõdésem, hogy napjainkban Magyarországnak szüksége van a kultúrájára jobban, mint bármikor, ezen belül a táncmûvészetre, amely politikai és nyelvi határok nélkül pozitív üzeneteket közvetíthet a nagyvilágba" - hangsúlyozza üzenetében Harangozó Gyula.
Mint írja, "ebben az egyre inkább merkantilista szemléletû világban országunk politikai elitjének fel kellene ismernie, hogy a magyar kultúrába fektetett pénz, még ebben a jelenlegi nehéz gazdasági helyzetben is az az invesztíció, amely a legjobb eredményt hozza a nemzet imázsa számára, ha kilépünk vele a nagyvilágba".
belföldi hírek